b'\n_START_ARTICLE_\nFrankfurtski mir (1871)\n_START_PARAGRAPH_\nFrankfurtski mir (francosko Le trait\xc3\xa9 de Francfort, nem\xc5\xa1ko Friede von Frankfurt) je bil mirovni sporazum med Nem\xc5\xa1kim cesarstvom in francosko Tretjo republiko, podpisan 10. maja 1871 v Frankfurtu na Majni, s katerim se je formalno kon\xc4\x8dala francosko-pruska vojna.\n_START_SECTION_\nStrategija\n_START_PARAGRAPH_\nNem\xc5\xa1ka vojska se je zavzemala za nadzor nad ozemljem Alzacije vse do Vogezov in ozemlja med Thionvillom (Diedenhofen) ter Metzom kot klju\xc4\x8dno za za\xc5\xa1\xc4\x8dito nem\xc5\xa1kega ozemlja v primeru mo\xc5\xbenih naslednjih vojn s Francijo.\n_START_SECTION_\nPolitika\n_START_PARAGRAPH_\nBrez premika meje Nem\xc5\xa1kega cesarstva na zahod bi bila prvotna meja s Francijo ve\xc4\x8dinoma razdeljena med nem\xc5\xa1ki dr\xc5\xbeavi Baden in Bavarsko, katerih vladi nista hoteli imeti na svoji meji ma\xc5\xa1\xc4\x8devalne Francije. Prav tako bi to imelo za posledico namestitev znatnega \xc5\xa1tevila nem\xc5\xa1ke vojske znotraj teh dveh dr\xc5\xbeav, kar bi ote\xc5\xbeilo uveljavljanje in ohranitev precej\xc5\xa1nje avtonomije znotraj Nem\xc5\xa1kega cesarstva, ki so jo dosegle ju\xc5\xbene nem\xc5\xa1ke dr\xc5\xbeave s podpisom ustave Nem\xc5\xa1kega cesarstva. Znatni premik meje na zahod je te probleme re\xc5\xa1il.\n_START_SECTION_\nNacionalizem\n_START_PARAGRAPH_\nNove politi\xc4\x8dne meje se ve\xc4\x8dinoma, ne pa povsem, sledile jezikovnim mejam. Dejstvo, da je ve\xc4\x8dina prebivalstva novega ozemlja Rajha govorila nem\xc5\xa1ke dialekte, je dovoljevala Berlinu, da opravi\xc4\x8di aneksacijo na nacionalisti\xc4\x8dnih temeljih.\n_START_SECTION_\nGospodarstvo\n_START_PARAGRAPH_\nNaravni viri Alzacije in Lorene (\xc5\xbeelezova ruda, premog) o\xc4\x8ditno niso igrali vloge v nem\xc5\xa1kem boju za priklju\xc4\x8ditev ozemlja. Glavni zastavljeni cilj je bila voja\xc5\xa1ka aneksija in zdru\xc5\xbeitev z nem\xc5\xa1kim narodom. Obenem je Francija izgubila za 1.447.000 hektarjev ozemlja, 1.694 naselij in 1.597.000 prebivalcev. Prav tako je izgubila 20% svojih rudnih in jeklarskih zmogljivosti. \xc4\x8ceprav trgovinski sporazum s Prusijo iz leta 1862 ni bil obnovljen, je Francija odobrila Nem\xc4\x8diji najugodnej\xc5\xa1o trgovsko klavzulo, ki jo je spo\xc5\xa1tovala v celoti vse do leta 1914.\n_START_SECTION_\nZapu\xc5\xa1\xc4\x8dina\n_START_PARAGRAPH_\nFrankfurtski sporazum je polariziral francosko politiko naproti Nem\xc4\x8diji za naslednjih \xc5\xa1tirideset let. Ponovna zasedba "izgubljenih pokrajin" Alzacije in Lorene je postala obsedenost, zaznamovana z revan\xc5\xa1izmom, ki je postal eno najmo\xc4\x8dnej\xc5\xa1ih motivov pri francoskem vklju\xc4\x8devanju v prvo svetovno vojno._NEWLINE_Ozemlje Alzacije - Lorene je bilo vrnjeno Franciji z versajskim mirom leta 1919 po koncu prve svetovne vojne.'